Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: Fra Josip Sopta, provincijal,
Fra Drago Ljevar, gvardijan 098 337 001 ili e-mail: drago.ljevar@si.t-com.hr
Fra Diego Deklić tajnik provincije, vikar, ekonom, tel. 254-348
i fra Tomislav Ćurić knjižničar
Zadar, 8. i 9. svibnja 2010.

19(30)2010.

MOLITVA ZA SUSRET
HRVATSKE
KATOLIČKE MLADEŽI
Isuse Kriste, istinski Trse, hvala Ti što si nas za svoje loze izabrao, što nas je Otac Tvoj, vinogradar dobri, po krštenju u Tebe ucijepio i snagom Duha Svetoga krijepio. Hvala Ti što smo s Tobom u jedno srasli, što smo u vinogradu Crkve rasli. Daj da u Tebi, Trse, ostanemo i mnogo dobroga roda donosimo, da zdravo i zrelo grožđe postanemo i muku gnječenja strpljivo podnosimo. Nek vino Tvoje u nama vrije, da radost Tvoju i bližnji pije. Ne dopusti, Kriste, da se od Tebe odijelimo i da vinograd Crkve napustimo. Ne daj da lažnu radost tražimo, Ne daj da žeđ otrovom tažimo. Snaži nas, da se ne umorimo. Pomlađuj nas, da ne ostarimo. Ti si naš život, Ti naša mladost, Ti budi naša potpuna radost. Amen.

Franjevački amostan sv. Frane u Zadru je osnovan je za života sv. Franje, po predaji i u izravnoj vezi s njime. Izrastao je iz hospicija sv. Antuna Opata na zapadnom dijelu grada, u kojem se po predaji sklonio sv. Franjo Asiški za boravka u gradu (kad je na putu za Sv. Zemlju 1212. bio "protivnim vjetrovima" bačen na tlo Sklavonije).
Izgradnja današnjeg samostana započeta je za nadbiskupa Periandra 1249. i u prvotnom obliku završena je do kraja stoljeća, a klaustar je sagrađen 1556., nakon što je prvotni 1476. izgorio. Najveći restauracijski zahvat izveden je 1858. (podignut je kat s neogotičkim prozorima). U 2. svj. ratu pretrpio je od bombardiranja velika oštećenja te je bio nakratko napušten.
Crkva je građena u stilu gotike. Posvećena je s naslovom bazilika 13. studenoga 1280. Naslovnik joj je sv. Franjo. Pretvorena je u barok u XVII. i XVIII. st. (otada su mramorni oltari sa svojim palama). Veliki oltar Karmelske Gospe postavila je 1672. istoimena bratovština.
Od oltarnih slika posebno su vrijedne: na oltaru sv. Franje: sv. Franjo u ekstazi (Palma Mlađi, 1544-1628) i Ara coeli (Lazar Bastiani, 1425-1512) te pala prijašnjeg oltara Gospe od milosti. Slike ostalih oltara (izuzevši sliku oltara sv. Ante koja je rad bolonjske škole iz XVII. st.) djela su G. B. Pitterija, venecijanskog slikara XVIII. st.
Korska sjedala idu u red najljepših ostvarenja gotičkog duboreza venecijanskog utjecaja (rad Ivana, sina Jakova de Borgosansepolcro iz Venecije iz 1396.).
U koru je slika (rad je Franje Salghettija – Driolija iz Zadra, 1811-1877) kojom slikar komemorira smrt svoje žene pri porodu. Kor je dobio današnji oblik početkom XVII. st..
U crkvi je bilo groblje građanskih i plemićkih obitelji, među kojima i bribirskih knezova Šubića.
Pri obnavljanju je pročelju vraćen prvotni gotički stil stavljanjem gotičkog prozora, bifore, a temeljita restauracija u tom duhu izvršena je 1973.
Samostan je sjedište Provincije sv. Jeronima, izuzevši razdoblje između dva svjetska rata kad je Zadar Rapalskim ugovorom pripao Italiji i samostan od 17. studenoga 1923. do 20. prosinca 1948. bio pripojen Provinciji Gospe od Loreta u Markama, Anconi.

Bio je most između uprave Reda i Crkve i pripadnika Reda na našem tlu, o čemu u arhivu samostana, među ostalim dokumentima, ima i 280 pergamena (najveći dio su papinske bule).
Gotovo od početka bio je i samostanom studija, teološkog i humanističkog.
Knjižnica je jedna od poznatijih samostanskih knjižnica na našem tlu..
U sakristiji je 1358. potpisao ugovor između hrvatsko-ugarskog kralja Ludovika i mletačkog poslanstva po kojem su se Mlečani odrekli Dalmacije.
Glavna djelatnost braće je propovijedanje i ispovijedanje. Braća samostana pomažu i u obližnjim župama.
U ratu porušeni Zadar nije obnovljen u punom svom prijašnjem obliku. Samostan sv. Frane, prije opkoljen blokovima zgrada i u živoj fluktuaciji gradskog života, ostao je na slobodnom prostoru i odsječen od gradskog života što se vidno odrazilo i u životu samostana.
Poslije 2. svjetskog rata obogaćen je samostan Zbirkom umjetnina među kojima posebno mjesto zauzima kolekcija iluminiranih kodeksa.
Franj. Samostan sv. Frane 1905. Fossobrone: DOLAZAK SV.FRANE
Samostanski kompleks s umjetničkim inventarom je kulturno-povijesni spomenik prve kategorije. Fra Diego Deklić

SATNICA * OBAVIJESTI * SATNICA * OBAVIJESTI * SATNICA * OB
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Subota 8. V.: Marija Posrednica,
SUSRET HRVATSKE KATOLIČKE MLADEŽI. U našoj crkvi se okupljaju FRAMAŠI iz cijele Hrvatske. Katehezu imaju u 12 sati. Polazak procesije s FORUMA u 14 sati. Misa na Višnjiku u 18 sati.
Nedjelja 9. V. : VI. USKRSNA NEDJELJA - Pahomije, Mirna
U našoj crkvi poslije naše mise u 10 sati u 11 sati misno slavlje za mlade koje je ugostila župa Srca Isusova.
Ponedjeljak: 10. V. : Gospa Loretska, Ivan Merz, Kateheze za odrasle u 19,45 sati— Fešta u Arbanasima. Mise su u 7, 9, 10,30 i 18 sati
Utorak 11. v.: Mamerto, Franjo - 9. od 13 utoraka molitve sv. Anti—molitva i pobožnost prije mise u 19 sati. Kateheze za mlade u 20 sati
Srijeda 12. v.: SV. LEOPOLD BOGDAN MANDIĆ
U crkvi Gospe od Zdravlja mise su u 8, 10 i 19 sati
Četvrtak 13.. V.: UZAŠAŠĆE GOSPODINOVO SPASOVO, mise u 7 i 19 sati
Petak 14. V. sv. Matija ap.
14. do 22. svibnja 2010. DEVETNICA DUHU SVETOM
KLANJANJE, VEČERNJA I BLAGOSLOV
Od 18 do 19 sati
Subota 15. V.: Izidor, Sofija, Sonja
Nedjelja 16. V.: VII USKRSNA, Ivan Nepomuk
Pod misom u 10 sati ŽUPA VOŠTARNICA IMA PRVU PRIČEST
NEDJELJOM SU MISE u 8,30 u 10 i u 19 sati
Svaki dan je misa u 7 i 19 sati
Služba časova (časoslov): svagdanom u sv. misi,
nedjeljom i svetkovinama Večernja u 18,30 sati.
Prve nedjelje u mjesecu sastanak s FSR-om sat vremena prije večernje mise
Euharistijsko klanjanje: u petak poslije Mise
Krunicu molimo svaki dan u 18,30 sati. SVIBANJSKA POBOŽNOST

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica naše župe sv. Nikole Tavelića u Rijeci)